RIALACHÁN CUR CHUN FEIDHME (AE) 2022/37 ÓN gCOIMISIÚN

an 12 Eanáir 2022

lena leasaítear Rialachán Cur Chun Feidhme (AE) 2021/403 a mhéid a bhaineann le deimhnithe sláinte ainmhithe caighdeánacha agus deimhnithe sláinte ainmhithe/oifigiúla caighdeánacha, maidir le teacht isteach san Aontas coinsíneachtaí de speicis agus catagóirí áirithe éanlaithe clóis agus éan i mbraighdeanas agus táirgí geirmeacha díobh, agus maidir lena ngluaiseachtaí idir na Ballstáit

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2016/429 ó Pharlaimint na hEorpa agus ón gComhairle an 9 Márta 2016 maidir le galair in-tarchurtha ainmhithe agus lena leasaítear agus lena n-aisghairtear gníomhartha áirithe i réimse na sláinte ainmhithe (“Dlí maidir le Sláinte Ainmhithe”) (1), agus go háirithe Airteagal 146(2), Airteagal 156(2), an chéad fhomhír, pointe (a), agus Airteagal 162(5), Airteagal 238(3) agus Airteagal 239(3) de,

Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialachán (CE) Uimh. 1/2005 agus Rialachán (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle agus lena n-aisghairtear Rialachán (CE) Uimh. 854/2004 ó Pharlaimint na hEorpa agus ón gComhairle, agus Rialachán (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE agus Cinneadh 92/438/CEE ón gComhairle (Rialachán maidir le Rialuithe Oifigiúla) (2), agus go háirithe Airteagal 90, an chéad mhír, pointe (a) agus pointe (e), agus Airteagal 126(3) de,

De bharr an mhéid seo a leanas:

(1) Is éard a bhunaítear le Rialachán Cur Chun Feidhme (AE) 2021/403 ón gCoimisiún (3) deimhnithe caighdeánacha, i bhfoirm deimhnithe sláinte ainmhithe nó deimhnithe sláinte ainmhithe/oifigiúla maidir le gluaiseachtaí idir na Ballstáit agus teacht isteach san Aontas coinsíneachtaí de chatagóirí áirithe ainmhithe talún agus táirgí geirmeacha díobh. Leis na coinsíneachtaí sin áirítear iad siúd a thagann faoi raon feidhme Rialacháin Tharmligthe (AE) 2020/688 (4) agus (AE) 2020/692 (5) ón gCoimisiún.

(2) Is éard a leagtar amach le Caibidil 18 d’Iarscríbhinn I a ghabhann le Rialachán Cur Chun Feidhme (AE) 2021/403 an deimhniú sláinte ainmhithe/oifigiúil caighdeánach maidir le gluaiseacht is lú ná 20 cloigeann d’éanlaith chlóis seachas raitítigh nó is lú ná 20 ubh ghoir ó éanlaith chlóis seachas raitítigh idir na Ballstáit (deimhniú caighdeánach “POU-INTRA-LT20”). Leasaíodh Airteagal 37 de Rialachán Tarmligthe (AE) 2020/688 le déanaí le Rialachán Tarmligthe (AE) 2021/1706 ón gCoimisiún (6) chun foráil a dhéanamh maidir le maolú le haghaidh gluaiseachtaí coinsíneachtaí is lú ná 20 cloigeann de shicíní lae éanlaithe clóis seachas raitítigh, arna ngoradh ó uibheacha goir a tháinig isteach san Aontas ó thríú tír nó ó chríoch nó ó chrios de thríú tír nó de chríoch. Ba cheart an leasú sin a léiriú sa deimhniú sláinte ainmhithe/oifigiúil caighdeánach sin. Dá bhrí sin, ba cheart Caibidil 18 d’Iarscríbhinn I a ghabhann le Rialachán Cur Chun Feidhme (AE) 2021/403 a leasú dá réir.

(3) Is éard a leagtar amach le Caibidil 19 d’Iarscríbhinn I a ghabhann le Rialachán Cur Chun Feidhme (AE) 2021/403 an deimhniú sláinte ainmhithe/oifigiúil caighdeánach maidir le gluaiseacht idir na Ballstáit éanlaithe clóis a bhfuil sé beartaithe iad a mharú (deimhniú caighdeánach “POU-INTRA-Y”). Is éard a leagtar síos le hAirteagal 29 agus Airteagal 44 de Rialachán Tarmligthe (AE) 2020/687 ón gCoimisiún (7) coinníollacha sonracha maidir le húdarú gluaiseachtaí ainmhithe ar coimeád de speicis liostaithe a bhfuil sé beartaithe iad a mharú agus atá i gcrios cosanta nó faireachais tar éis ráig de ghalar de chatagóir A a dheimhniú. Ba cheart na coinníollacha sonracha sin a léiriú sa deimhniú sláinte ainmhithe/oifigiúil caighdeánach sin. Dá bhrí sin, ba cheart Caibidil 19 d’Iarscríbhinn I a ghabhann le Rialachán Cur Chun Feidhme (AE) 2021/403 a leasú dá réir.

(4) In Iarscríbhinn II a ghabhann le Rialachán Cur Chun Feidhme (AE) 2021/403, is éard a leagtar amach le Caibidil 27 an deimhniú sláinte ainmhithe/oifigiúil caighdeánach maidir le teacht isteach san Aontas uibheacha goir ó éanlaith chlóis seachas raitítigh (deimhniú caighdeánach “HEP”) agus le Caibidil 28 an deimhniú sláinte ainmhithe caighdeánach maidir le teacht isteach san Aontas uibheacha goir raitíteach (deimhniú caighdeánach “HER”). Leasaíodh Airteagal 107 de Rialachán Tarmligthe (AE) 2020/692 le déanaí le Rialachán Tarmligthe (AE) 2021/1705 ón gCoimisiún (8) chun ceanglais nua a leagan síos maidir le coinsíneachtaí d’uibheacha goir ó éanlaith chlóis a mhéid a bhaineann le hiniúchadh a n-ealta bunaidh. Ba cheart na ceanglais nua sin a léiriú sna deimhnithe caighdeánacha sin. Dá bhrí sin, ba cheart Caibidil 27 agus Caibidil 28 d’Iarscríbhinn II a ghabhann le Rialachán Cur Chun Feidhme (AE) 2021/403 a leasú dá réir.

(5) Is éard a leagtar amach le Caibidil 34 d’Iarscríbhinn II a ghabhann le Rialachán Cur Chun Feidhme (AE) 2021/403 an deimhniú sláinte ainmhithe caighdeánach maidir le teacht isteach éan i mbraighdeanas san Aontas (deimhniú caighdeánach “CAPTIVE BIRDS”). Leasaíodh Airteagal 62 de Rialachán Tarmligthe (AE) 2020/692 le déanaí le Rialachán Tarmligthe (AE) 2021/1705 chun maolú a thabhairt isteach ar na ceanglais shonracha maidir le sláinte ainmhithe i dtaca le héin i mbraighdeanas a bhaineann le teacht isteach san Aontas colúr rásaíochta ó thríú tír nó ó chríoch nó de chrios de thríú tír nó de chríoch, áit a gcoinnítear iad de ghnáth, agus é mar aidhm iad a scaoileadh láithreach agus go mbeifear ag súil leis go n-eitleoidh siad ar ais chuig an tríú tír sin nó chuig an gcríoch sin nó chuig an gcrios sin de thríú tír nó de chríoch. Dá bhrí sin, ba cheart na leasuithe sin a léiriú i Rialachán Cur Chun Feidhme (AE) 2021/403 tríd an gcatagóir sin éan i mbraighdeanas a eisiamh ón deimhniú sláinte ainmhithe caighdeánach sin agus trí dheimhniú sláinte ainmhithe caighdeánach nua a bhunú ina ionad maidir le teacht isteach san Aontas colúr rásaíochta lena scaoileadh láithreach tar éis a dteacht isteach (deimhniú caighdeánach “RACING PIGEONS-IMMEDIATE RELEASE”). Dá bhrí sin is gá Caibidil 34 d’Iarscríbhinn II a ghabhann le Rialachán Cur Chun Feidhme (AE) 2021/403 a leasú agus Caibidil nua 34a a chur leis an Iarscríbhinn sin.

(6) Dá bhrí sin, ba cheart Iarscríbhinn I agus Iarscríbhinn II a ghabhann le Rialachán Cur Chun Feidhme (AE) 2021/403 a leasú dá réir.

(7) Is éard a liostaítear in Airteagal 17 de Rialachán Cur Chun Feidhme (AE) 2021/403 na leaganacha caighdeánacha de na deimhnithe sláinte ainmhithe agus na deimhnithe sláinte ainmhithe/oifigiúla is gá a úsáid maidir le teacht isteach san Aontas catagóirí áirithe éan agus táirgí geirmeacha. Dá bhrí sin, is gá é a leasú ionas go ndéanfar tagairt sa liosta sin don deimhniú caighdeánach nua “RACING PIGEONS-IMMEDIATE RELEASE” atá le cur isteach i gCaibidil nua 34a d’Iarscríbhinn II a ghabhann leis.

(8) Chun aon chur isteach ar thrádáil a sheachaint a mhéid a bhaineann le teacht isteach san Aontas coinsíneachtaí lena mbaineann na leasuithe atá le déanamh ar Iarscríbhinn II a ghabhann le Rialachán Cur Chun Feidhme (AE) 2021/403 leis an Rialachán seo, úsáid deimhnithe a eisítear i gcomhréir le Rialachán Cur Chun Feidhme (AE) 2021/403, mar ab infheidhme roimh na leasuithe a dhéantar leis an Rialachán seo, ba cheart leanúint den úsáid sin a údarú ar feadh idirthréimhse faoi réir coinníollacha áirithe.

(9) Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

TAR ÉIS AN RIALACHÁN SEO A GHLACADH:

Airteagal 1 Leasaítear Rialachán Cur Chun Feidhme (AE) 2021/403 mar a leanas: 1. leasaítear Airteagal 17 mar a leanas: (a) cuirtear an méid seo a leanas in ionad phointe (l): “(l) CAPTIVE-BIRDS, seachas colúir rásaíochta, arna dhréachtú i gcomhréir leis an deimhniú caighdeánach a leagtar amach i gCaibidil 34 d’Iarscríbhinn II, maidir le héin i mbraighdeanas, seachas colúir rásaíochta arna scaoileadh láithreach tar éis a dteacht isteach san Aontas;”; (b) cuirtear na pointí (m) agus (n) seo a leanas in ionad phointe (m): “(m) RACING PIGEONS-IMMEDIATE RELEASE arna dhréachtú i gcomhréir le Caibidil 34a d’Iarscríbhinn II, maidir le colúir rásaíochta arna scaoileadh láithreach tar éis a dteacht isteach san Aontas; (n) HE-CAPTIVE-BIRDS arna dhréachtú i gcomhréir leis an deimhniú caighdeánach a leagtar amach i gCaibidil 35 d’Iarscríbhinn II, maidir le huibheacha goir ó éin i mbraighdeanas.”; 2. leasaítear Iarscríbhinn I agus Iarscríbhinn II i gcomhréir leis an Iarscríbhinn a ghabhann leis an Rialachán seo.

Airteagal 2 Ar feadh idirthréimhse go dtí an 15 Meán Fómhair 2022, maidir le coinsíneachtaí de speicis agus catagóirí áirithe éanlaithe clóis agus éan i mbraighdeanas agus táirgí geirmeacha díobh a bhfuil an deimhniú sláinte ainmhithe/oifigiúil caighdeánach iomchuí nó an deimhniú sláinte ainmhithe caighdeánach iomchuí ag gabháil leo, arna n-eisiúint i gcomhréir leis na deimhnithe caighdeánacha a leagtar amach i gCaibidil 27, Caibidil 28, agus Caibidil 34 d’Iarscríbhinn II a ghabhann le Rialachán Cur Chun Feidhme (AE) 2021/403, mar ab infheidhme roimh na leasuithe a dhéantar ar an Rialachán Cur Chun Feidhme sin leis an Rialachán seo, leanfaidh na coinsíneachtaí sin d’údarú a bheith acu i dtaca le teacht isteach san Aontas ar choinníoll gur eisíodh an deimhniú an 15 Meitheamh 2022 ar a dhéanaí.

Airteagal 3 Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 12 Eanáir 2022. Thar ceann an Choimisiúin An tUachtarán Ursula VON DER LEYEN

(1) IO L 84, 31.3.2016, lch. 1.

(2) IO L 95, 7.4.2017, lch. 1.

(3) Rialachán Cur Chun Feidhme (AE) 2021/403 ón gCoimisiún an 24 Márta 2021 lena leagtar síos rialacha maidir le cur i bhfeidhm Rialacháin (AE) 2016/429 agus (AE) 2017/625 ó Pharlaimint na hEorpa agus ón gComhairle maidir le deimhnithe sláinte ainmhithe caighdeánacha agus deimhnithe sláinte ainmhithe/oifigiúla caighdeánacha, maidir le coinsíneachtaí de chatagóirí áirithe ainmhithe talún agus a dtáirgí geirmeacha, deimhniúchán oifigiúil maidir leis na deimhnithe sin a thabhairt isteach san Aontas agus maidir lena ngluaiseachtaí idir na Ballstáit, agus lena n-aisghairtear Cinneadh 2010/470/AE (IO L 113, 31.3.2021, lch. 1).

(4) Rialachán Tarmligthe (AE) 2020/688 ón gCoimisiún an 17 Nollaig 2019 lena bhforlíontar Rialachán (AE) 2016/429 ó Pharlaimint na hEorpa agus ón gComhairle, a mhéid a bhaineann le ceanglais sláinte ainmhithe maidir le gluaiseachtaí ainmhithe talún agus uibheacha goir laistigh den Aontas (IO L 174, 3.6.2020, lch. 140).

(5) Rialachán Tarmligthe (AE) 2020/692 ón gCoimisiún an 30 Eanáir 2020 lena bhforlíontar Rialachán (AE) 2016/429 ó Pharlaimint na hEorpa agus ón gComhairle a mhéid a bhaineann le rialacha maidir le teacht isteach san Aontas coinsíneachtaí d’ainmhithe áirithe, táirgí geirmeacha agus táirgí de bhunadh ainmhíoch, agus maidir lena ngluaiseacht agus lena láimhseáil tar éis a dteacht isteach (IO L 174, 3.6.2020, lch. 379).

(6) Rialachán Tarmligthe (AE) 2021/1706 ón gCoimisiún an 14 Iúil 2021 lena leasaítear agus lena gceartaítear Rialachán Tarmligthe (AE) 2020/688 lena bhforlíontar Rialachán (AE) 2016/429 ó Pharlaimint na hEorpa agus ón gComhairle, a mhéid a bhaineann le ceanglais sláinte ainmhithe maidir le gluaiseachtaí ainmhithe talún agus uibheacha goir laistigh den Aontas (IO L 339, 24.9.2021, lch. 56).

(7) Rialachán Tarmligthe (AE) 2020/687 ón gCoimisiún an 17 Nollaig 2019 lena bhforlíontar Rialachán (AE) 2016/429 ó Pharlaimint na hEorpa agus ón gComhairle, a mhéid a bhaineann le rialacha i dtaca le galair liostaithe áirithe a chosc agus a rialú (IO L 174, 3.6.2020, lch. 64).

(8) Rialachán Tarmligthe (AE) 2021/1705 ón gCoimisiún an 14 Iúil 2021 lena leasaítear Rialachán Tarmligthe (AE) 2020/692 lena bhforlíontar Rialachán (AE) 2016/429 ó Pharlaimint na hEorpa agus ón gComhairle a mhéid a bhaineann le rialacha maidir le teacht isteach coinsíneachtaí ainmhithe áirithe, táirgí geirmeacha agus táirgí de bhunadh ainmhíoch san Aontas, agus maidir lena ngluaiseacht agus lena láimhseáil tar éis a dteacht isteach (IO L 339, 24.9.2021, lch. 40).